|  |  |
| --- | --- |
| Slika na kojoj se prikazuje stol, sjedenje, računalo, lopta  Opis je automatski generiran  IZVJEŠĆE O RADU  za 2022. godinu | **Javna ustanova**  **LOKALNA RAZVOJNA AGENCIJA POŽEGA** |

# SAŽETAK DJELOKRUGA RADA

Javna ustanova Lokalna razvojna agencija Požega (u nastavku Agencija) osnovana je od strane Gradskog vijeća Grada Požege Odlukom o osnivanju Javne ustanove Lokalna razvojna agencija Požega (Službene novine Grada Požege, broj: 19/18., 2/19. i 16/19.) kao javna ustanova u svrhu učinkovite koordinacije i poticanja regionalnog razvoja. Agencija je upisana u sudski registar kod Trgovačkog suda u Osijeku, Stalna služba u Slavonskom Brodu na temelju Rješenja, pod poslovnim brojem: Tt-19/1122 od 22. veljače 2019. godine, MBS: 030215212. OIB Agencije je: 16539096480.

Agencija obavlja sljedeće djelatnosti:

* poticanje razvoja gospodarstva, turizma, poljoprivrede i organizacija civilnog društva Grada Požege
* koordiniranje izrade strategija razvoja jedinica lokalne samouprave
* koordiniranje izrade akcijskih planova za provedbu strategija razvoja jedinica lokalne samouprave, praćenje provedbe strategija razvoja jedinica lokalne samouprave, poticanje pripreme razvojnih projekata na području jedinice lokalne samouprave
* sudjelovanje u izradi razvojnih projekata i strateških projekata regionalnog razvoja statističke regije
* suradnja s drugim lokalnim razvojnim agencijama i regionalnim koordinatorima radi stvaranja i provedbe zajedničkih projekata
* sudjelovanje u provedbi programa Ministarstva i drugih središnjih tijela državne uprave
* sudjelovanje u razvojnim projektima i programima, financiranih iz nacionalnih ili EU sredstava,
* priprema i provedba razvojnih programa i projekata Grada Požege financiranih iz sredstava EU fondova
* pružanje savjetodavne i tehničke pomoći u pripremi projekata gospodarskih subjekata s područja Grada Požege
* pružanje savjetodavne i tehničke pomoći u pripremi projekata organizacija civilnog društva s područja Grada Požege
* poticanje javno-privatnih i javno-civilnih međusektorskih partnerstava razvoja poduzetničke infrastrukture razvoja malog i srednjeg poduzetništva
* izgrađivanje institucionalnih kapaciteta promocija gospodarstva i turizma Grada Požege
* komunikacija i suradnja s ostalim jedinicama lokalne samouprave, županijom i razvojnim agencijama u poticanju zajedničkih razvojnih projekata, organiziranje i provođenje edukativnih i obrazovnih programa za javni, civilni i gospodarski sektor
* informiranje i savjetovanje javnog, civilnog i gospodarskog sektora
* stvaranje lokalnih, prekograničnih i međunarodnih partnerstava
* privlačenje direktnih domaćih i stranih investicija
* pomoć Gradu Požegi i drugim partnerima u pripremi projekata u skladu s županijskom i nacionalnim razvojnim strategijama i pripremama prijava za financiranje iz nacionalnih i EU izvora financiranja
* istraživanje tržišta i ispitivanje javnoga mnijenja
* promidžba (reklama i propaganda)
* oglašavanje preko medija
* organizacija sastanaka i poslovnih sajmova
* ostale poslovne pomoćne uslužne djelatnosti.

Pored navedenih djelatnosti obavlja i djelatnost upravljanja Poduzetničkim inkubatorom u Požegi, u Industrijskoj ulici broj 39, kao i drugim gospodarstveno-poduzetničkim i poljoprivrednim objektima u vlasništvu Grada Požege.

# ORGANIZACIJA I USTROJSTVO

Sukladno Statutu, tijela Agencije su Upravno vijeće i Ravnatelj. Upravno vijeće upravlja Agencijom te ima predsjednika i četiri člana kojeg imenuje i razrješava Gradonačelnik Grada Požege. Ravnatelj vodi poslovanje Agencije, zastupa i predstavlja Agenciju, te odgovora za zakonitost rada Agencije. Ravnatelj za svoj rad odgovara Upravnom vijeću i Gradonačelniku, te ga imenuje i razrješava Upravno vijeće.

Na 27. sjednici Upravnog vijeća, 23. veljače 2022. godine usvojen je novi Pravilnik o unutarnjem ustrojstvu Javne ustanove Lokalna razvojna agencija Požega, temeljem kojeg su ustrojene tri ustrojstvene jedinice: Ured ravnatelja, Odjel za strateško planiranje i razvojne programe te Odjel za pripremu i provedbu projekata. U Agenciji radi ukupno 5 djelatnika. U Uredu ravnatelja je zaposlena Ida Dumančić, univ.spec.oec. na mjestu ravnateljice. U Odjelu za strateško planiranje, razvojne programe, na mjestu Voditelja odjela za strateško planiranje, razvojne programe je zaposlen Dario Colle, dipl.oec.. U Odjelu za pripremu i provedbu projekata, rade tri djelatnika: Mirjana Gunčević, mag.oec., i Dalibor Vranić, MA na radnim mjestima stručnog suradnika za provedbu projekata te Maja Petrović oec. na radnom mjestu suradnika za provedbu projekata.

# IZVJEŠĆE O RADU ZA 2022. GODINU

Dana 26. prosinca 2021. godine na 26. Sjednici Upravnog vijeća usvojen je Plan rada Javne ustanove Lokalne razvojne agencije Požega za 2022. godinu. Agencija je dužna jednom godišnje izvještavati o navedenom Planu. U nastavku slijedi izvješće o provedenim aktivnostima po točkama definiranim u Planu i programu rada za 2022. godinu.

1. **Praćenje provedbe Strategije razvoja jedinice lokalne samouprave i poticanje pripreme razvojnih projekata na području jedinica lokalne samouprave**

Grad Požega donio je Strategiju razvoja Grada Požege za razdoblje od 2014. do 2020. godine u kojoj su definirani opći i specifični ciljevi koji se žele ostvariti te prioriteti koji će doprinijeti ostvarenju zadanih ciljeva. Nadalje, definirane su mjere za zadane prioritete te ključne aktivnosti kojima će se ostvariti prioriteti. Gradsko vijeće Grada Požege, na svojoj 7. sjednici, održanoj dana 17. prosinca 2021. godine, donijelo je Odluku o produljenju važenja Strategije razvoja Grada Požege za razdoblje 2015.-2020. godine, do donošenja Plana razvoja Grada Požege za razdoblje 2021. - 2027. godine.

Agencija u 2022. godini prati provedbu Strategije razvoja Grada Požege, priprema projekte definirane Strategijom sukladno raspoloživim natječajima, provodi planirane projekte sukladno raspoloživim sredstvima, potiče zajedničke razvojne projekte s drugim jedinicama lokalne i područne (regionalne) samouprave i drugo.

Lokalna razvojna agencija Požega koordinira izradu Strategije razvoja urbanog područja grada Požege za financijsko razdoblje 2021.-2027. godine.

Upravlja svim aktivnostima vezanim uz postupak izrade, organizacijom sjednica Partnerskog i Koordinacijskog vijeća urbanog područja grada Požege te komunikacijom sa svim dionicima uključenih u proces izrade. Izrada Strategije razvoja urbanog područja je preduvjet za korištenje mehanizma Integriranih teritorijalnih ulaganja (ITU) koji za cilj imaju stavljanje naglaska na urbana područja kao pokretače razvoja, jačanje teritorijalne suradnje i ujednačavanje regionalnog razvoja. Djelatnici Agencije aktivno sudjeluju i koordiniraju izradu Strategije te je u tu svrhu održano ukupno 2 sjednice Koordinacijskog vijeća urbanog područja grada Požege, 2 sjednice Partnerskog vijeća urbanog područja grada Požege i 2 radionice Radnih skupina Partnerskog vijeća.

1. **Sudjelovanje u izradi razvojnih projekata i strateških projekata regionalnog razvoja statističke regije te suradnja s drugim lokalnim razvojnim agencijama radi stvaranja i provedbe zajedničkih projekata**

Agencija je u 2022. godini aktivno sudjelovala u predlaganju i pripremi razvojnih i strateških projekata regionalnog razvoja statističke regije. Aktivno surađuje s drugim lokalnim razvojnim agencijama i regionalnim koordinatorima radi stvaranja i provedbe zajedničkih projekata, tako su održana su šest (6) sastanka i dvanaest (12) međunarodnih sastanaka s projektnim konzorcijem.

Lokalna razvojna agencija Požega od 25. siječnja 2022. godine, Odlukom o odabiru poduzetničkih potpornih institucija za sudjelovanje u projektu „Razvoj Mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO)“- Faza 2, BOND 2, sudjeluje u projektu BOND 2. Mreža BOND ima za cilj povećati razinu poduzetničkih aktivnosti, kroz razvoj standarda za pružanje usluga koje nude poduzetničke potporne institucije i kroz razvoj sustava mentorstva sa svrhom pomoći poduzetnicima sukladno njihovoj fazi razvoja i tržišnoj poziciji.

U sklopu provedbe projekta BOND 2, djelatnici Agencije su sudjelovali na ukupno 12 organiziranih radionica i sastanaka. Cilj edukacija je osposobiti djelatnike poduzetničkih potpornih institucija za pružanje dodatnih usluga poduzetništvu te certificirati navedene usluge. Na taj način ostvareno je i umrežavanje djelatnika razvojnih agencija na području cijele Hrvatske te razmjene iskustava i znanja.

1. **Priprema i provedba razvojnih programa i projekata Grada Požege financiranih sredstvima EU fondova i nacionalnih sredstava**

Javna ustanova Lokalna razvojna agencija Požega je za Grad Požegu u 2022. godini pripremala projekte sukladno dostupnim natječajima iz Operativnog programa Konkurentnost i kohezija 2014.-2020., Operativnog programa Učinkoviti ljudski potencijali 2014.-2020., te drugih Poziva i Natječaja koji su bili dostupni za jedinice lokalne samouprave te javne institucije, proračunske korisnike Grada Požege u 2022. godini.

Agencija je sudjelovala u pripremi i prijavi trideset i dva (32) projekta iz EU natječaja i nacionalnih poziva nadležnih ministarstava i državnih tijela, ukupne vrijednosti 36.483.511,06 kuna te u provedbi osam (8) projekata ukupne vrijednosti 66.005.014,49 kuna. Tablicom broj 1. prikazani su natječaji i projekti koje je Agencija pripremala za Grad.

Tablica 1. Priprema projekata za Grad Požegu u 2022. godini

|  |  |  |  |  |  |
| --- | --- | --- | --- | --- | --- |
| **PRIJAVI-TELJ:** | **NAZIV PROJEKTA:** | **POZIV:** | **NADLEŽNO TIJELO:** | **VRIJE-DNOST PROJEKTA:** | **STATUS PROJEKTA:** |
| Grad Požega | Stari Grad Požega | Poziv za predlaganje programa javnih potreba u kulturi RH za 2022. godinu – Program zaštite i očuvanja nepokretnih kulturnih dobara | Ministarstvo kulture i medija | 212.500,00 kn | nije odobren za financiranje |
| Grad Požega | Rekonstrukcija rasvjete u sportske zgrade – SD Tomislav Pirc | Natječaj za sufinanciranje izgradnje, građevinskog zahvata i opremanje sportskih građevina u 2022. godini | Ministarstvo turizma i sporta | 870.998,75 kn | nije odobren za financiranje |
| Grad Požega | Rekonstrukcija ulice Dr. Franje Tuđmana u Požegi | Program podrške gospodarskoj revitalizaciji Slavonije, Baranje i Srijema | Ministarstvo regionalnoga razvoja i fondova EU | 8.640.753,93 kn | Odobreno  2.000.000,00 kn |
| Grad Požega | Prekogranična suradnja Požega-Sombor | Program poticanja prekogranične suradnje između Republike Hrvatske i Republike Srbije | Ministarstvo regionalnoga razvoja i fondova EU | 271.572,02 kn | nije odobren za financiranje |
| Grad Požega | Ulaganja u partnerska područja Požega-Kreševo – faza II | Program poticanja prekogranične suradnje između RH i BiH | Ministarstvo regionalnoga razvoja i fondova EU | 547.625,94 kn | nije odobren za financiranje |
| Grad Požega | Ugradnja podizne platforme u OŠ „Dobriša Cesarić“ | Javni poziv za sufinanciranje projekta rješavanja pristupačnosti objektima osoba s invaliditetom | Ministarstvo branitelja | 293.842,50 kn | nije odobren za financiranje |
| Grad Požega | Ugradnja podizne platforme u Glazbenoj školi Požega | Javni poziv za sufinanciranje projekta rješavanja pristupačnosti objektima osoba s invaliditetom | Ministarstvo branitelja | 120.250,00 kn | odobreno 80.000,00 kn |
| Grad Požega | Divlja odlagališta 2022. | Javni poziv za neposredno sufinanciranje uklanjanja otpada odbačenog u okoliš (tzv. „divlja odlagališta“) (ZO-1/2022) | Fond za zaštitu okoliša i energetsku učinkovitost | 207.784,52 kn | odobreno 83.113,81 kn |
| Grad Požega | Fotonaponska elektrana – dvorana Tomislav Pirc | Javni poziv za poticanje obnovljivih izvora energije (EnU-1/22) | Fond za zaštitu okoliša i energetsku učinkovitost | 670.843,75 kn | prijavljen |
| Grad Požega | Nabava komunalne opreme | Javni poziv za sufinanciranje poticanja mjera odvojenog sakupljanja komunalnog otpada (JP ZO 6/2022) | Fond za zaštitu okoliša i energetsku učinkovitost | 232.150,00 kn | odobreno 92.860,00 kn |
| Grad Požega | Most na rijeci Orljavi u naselju Dervišaga | Javni poziv za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2022. godini | Ministarstvo prostornog uređenja, graditeljstva i državne imovine | 1.379.923,76 kn | odobreno 120.000,00 kn |
| Grad Požega | Projekt ulaganja u objekt dječjeg vrtića „Cvjetna livada“ | Poziv za prijavu projekata usmjerenih na poboljšanje materijalnih uvjeta u dječjim vrtićima u 2022. godini | Središnji državni ured za demografiju i mlade | 358.888,75 kn | nije odobren za financiranje |
| Grad Požega | Izgradnja osnovne škole u naselju Babin vir u Požegi | Priprema projektno-tehničke dokumentacije za projekte u području digitalne transformacije i zelene tranzicije | Ministarstvo regionalnoga razvoja i fondova EU | 1.940.001,56 kn | prijavljen |
| Grad Požega | „Smart City Požega“ – uvođenje digitaliziranih i pametnih javnih usluga na području Grada Požege | Priprema projektno-tehničke dokumentacije za projekte u području digitalne transformacije i zelene tranzicije | Ministarstvo regionalnoga razvoja i fondova EU | 863.750,00 kn | prijavljen |
| Grad Požega | Naša školska užina – faza IV | Osiguravanje školske prehrane za djecu u riziku od siromaštva (šk. god 2022.-2023.) | Ministarstvo rada, mirovinskoga sustava, obitelji i socijalne politike | 625.179,98 kn | odobreno 625.179,98 kn |
| Grad Požega | PUK 31 | Zaželi – program zapošljavanja žena – faza III | Hrvatski zavod za zapošljavanje | 1.497.895,00 kn | odobreno 1.497.895,00 kn |
| Grad Požega | Školska shema | Javni poziv za iskaz interesa osnivača školskih ustanova za sudjelovanje u školskoj shemi 2022/2023. | Agencija za plaćanja u poljoprivredi, ribarstvu i ruralnom razvoju |  | odobreno |
| Grad Požega | Folklorna riznica Zlatnih žica Slavonije 2023. | Javni poziv za predlaganje javnih potreba u kulturi RH u 2023. -Program kulturno umjetničkog amaterizma (glazbenog/folklornog) za 2023. godinu | Ministarstvo kulture i medija | 310.300,00 kn | odobreno 15.000,00 kn |
| Grad Požega | Opremanje Koncertne dvorane Glazbene škole Požega - audio tehnika za tonsko snimanje | Javni poziv za predlaganje javnih potreba u kulturi RH u 2023. - Gradnja, rekonstrukcija i opremanje kulturne infrastrukture | Ministarstvo kulture i medija | 186.858,90 | nije odobren za financiranje |
| Grad Požega | Grgurevo - "Legenda o fra Luki" | Javni poziv za predlaganje javnih potreba u kulturi RH u 2023. - Program dramske i plesne umjetnosti, Plesni amaterizam | Ministarstvo kulture i medija | 189.000,00 | nije odobren za financiranje |
| Grad Požega | Požega za Olivera | Javni poziv za predlaganje javnih potreba u kulturi RH u 2023. - program glazbene i glazbeno-scenske umjetnosti | Ministarstvo kulture i medija | 256.000,00 kn | nije odobren za financiranje |
| Grad Požega | Požega, zgrada državnog arhiva, Županijska 13 | Javni poziv za predlaganje javnih potreba u kulturi RH u 2023. - Programi zaštite i očuvanja nepokretnih kulturnih dobara za 2023. godinu | Ministarstvo kulture i medija | 234.750,00 kn | prijavljen |
| Grad Požega | Požega, kuća Kraljevića, Vučjak 2 | Javni poziv za predlaganje javnih potreba u kulturi RH u 2023. - Programi zaštite i očuvanja nepokretnih kulturnih dobara za 2023. godinu | Ministarstvo kulture i medija | 62.500,00 kn | prijavljen |
| Grad Požega | Potpora za održavanje i razvoj predškolske djelatnosti u 2022. godini | Program potpore za održavanje i razvoj predškolske djelatnosti u gradovima RH od V. do VIII. skupine indeksa razvijenosti u 2022. godini | Središnji državni ured za demografiju i mlade | 412.500,00 kn | nije odobren za financiranje |
| Grad Požega | Zlatne žice Slavonije 2023 | Stimulacija glazbenih manifestacija i glazbenog stvaralaštva s područja popularne glazbe iz fonda sredstava prikupljenih od naknada za tradicijsku glazbu | Hrvatsko društvo skladatelja - BTL | 120.000,00 kn | nije odobren za financiranje |
| Grad Požega | Dan Grada Požege | Stimulacija glazbenih manifestacija i glazbenog stvaralaštva s područja tradicijske glazbe iz fonda sredstava prikupljenih od naknada za tradicijsku glazbu | Hrvatsko društvo skladatelja - BTL | 47.603,50 kn | nije odobren za financiranje |
| Grad Požega | Nastup kulturno umjetničkih društava povodom Dana grada Požege | Stimulacija glazbenih manifestacija i glazbenog stvaralaštva s područja popularne glazbe iz fonda sredstava prikupljenih od naknada za tradicijsku glazbu | Hrvatsko društvo skladatelja - Tradicional | 10.000,00 kn | prijavljen |
| Grad Požega | Zlatne žice Slavonije 2023. | Stimulacija glazbenih manifestacija i glazbenog stvaralaštva s područja popularne glazbe iz fonda sredstava prikupljenih od naknada za tradicijsku glazbu | Hrvatsko društvo skladatelja - Tradicional | 20.000,00 kn | prijavljen |
| Grad Požega | Petica za dvoje – VI faza | Osiguravanje pomoćnika u nastavi i stručnih komunikacijskih posrednika za učenike s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V. | Ministarstvo znanosti i obrazovanja | 2.219.788,20 | odobreno 2.219.788,20 kn |
| Grad Požega | Izgradnja i opremanje dječjeg vrtića "Pod gradom" Požega | Poziv na dodjelu bespovratnih sredstava  Izgradnja, dogradnja, rekonstrukcija i opremanje predškolskih ustanova, prvi Poziv | Ministarstvo znanosti i obrazovanja | 9.792.000,00 kn | odobreno 9.792.000,00 kn |
| Grad Požega | Izgradnja dječjeg vrtića u Mihaljevcima | Poziv na dodjelu bespovratnih sredstava  Izgradnja, dogradnja, rekonstrukcija i opremanje predškolskih ustanova, prvi Poziv | Ministarstvo znanosti i obrazovanja | 3.672.000,00 kn | odobreno 3.672.000,00 kn |
| Grad Požega | Strategija zelene urbane obnove Grada Požege | Izrada strategija zelene urbane obnove | Ministarstvo prostornoga uređenja, graditeljstva i državne imovine | 216.250,00 kn | prijavljen |
| **UKUPNO** | | | | 36.483.511,06 kn | |

Od ukupnog broja prijavljenih projekata za Grad Požegu, u 2022. godini (do datuma izrade ovog izvještaja) odobreno je jedanaest (11) projekata ukupne vrijednosti 20.197.836,99 kuna.

Javna ustanova Lokalna razvojna agencija Požega sudjeluje kao član u konzorciju prijavitelja u okviru Programa akceleracije u sklopu mjere “Jačanje akceleracijske aktivnosti”, Nacionalni plan oporavka i otpornosti. HAMAG-BICRO definirao je Program akceleracije koji se sastoji od niza aktivnosti poput procjene početnog stanja, savjetovanja o poslovanju, mentorstva, posredovanja kod investitora i traje tri godine. Cilj je uspostaviti provedbu visokokvalitetnog Programa akceleracije, koji će omogućiti brži i kvalitetniji rast za najmanje 120 novoosnovanih poduzeća koja razvijaju inovativna rješenja.

Javna ustanova Lokalna razvojna agencija Požega je u 2022. godini sudjelovala u provedbi šest (6) projekta iz EU natječaja i u provedbi jednog (1) međunarodnog projekta kao projektni partner. Također sudjeluje u provedbi, kao Korisnik, projekta „Razvoj Mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO)“- Faza 2, BOND 2, što je prikazano slijedećom tablicom.

Tablica 2. Sudjelovanje Lokalne razvojne agencije u provedbi projekata u 2022. godini

|  |  |  |  |  |  |
| --- | --- | --- | --- | --- | --- |
| **PRIJAVI-TELJ:** | **NAZIV PROJEKTA:** | **POZIV:** | **NADLEŽNO TIJELO:** | **VRIJE-DNOST PROJEKTA:** | **STATUS PROJEKTA:** |
| Grad Požega | Naša školska užina – faza III | Osiguravanje školske prehrane za djecu u riziku od siromaštva (šk. god. 2021.-2022.) | Ministarstvo rada, mirovinskoga sustava, obitelji i socijalne politike | 518.638,05 kn | provedba |
| Grad Požega | Naša školska užina – faza IV | Osiguravanje školske prehrane za djecu u riziku od siromaštva (šk. god. 2020.-2021.) | Ministarstvo rada, mirovinskoga sustava, obitelji i socijalne politike | 625.179,98 kn | provedba |
| Grad Požega | Petica za dvoje – VI faza | Osiguravanje pomoćnika u nastavi i stručnih komunikacijskih posrednika za učenike s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V. | Ministarstvo znanosti i obrazovanja | 2.219.788,20 kn | provedba |
| Gradska glazba „Trenkovi panduri“ Požega | Dobre vibracije | Jačanje kapaciteta OCD-a za odgovaranje na potrebe lokalne zajednice | Nacionalna zaklada za razvoj civilnoga društva | 465.009,13 kn | provedba, LO-RA je partner na provedbi |
| Big Band Požega | Novim znanjima do uspješnosti | Jačanje kapaciteta OCD-a za odgovaranje na potrebe lokalne zajednice | Nacionalna zaklada za razvoj civilnoga društva | 469.744,11 kn | provedba, LO-RA je partner na provedbi |
| Udruga MI | MI za zajednicu | Jačanje kapaciteta OCD-a za odgovaranje na potrebe lokalne zajednice | Nacionalna zaklada za razvoj civilnoga društva | 449.170,02 kn | provedba, LO-RA je partner na provedbi |
| Sveučilište u Novoj Gorici | Otkrivanje ruralne baštine | EEA and Norway Grants Fund for Regional Cooperation | EEA and Norway Grants Fund for Regional Cooperation | 11.257.485,00 kn | provedba, LO-RA je partner na projektu |
| Hrvatska agencija za malo gospodarstvo inovacije i investicije (HAMAG-BICRO) | BOND 2 | Razvoj mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO) – Faza 2“ | Ministarstvo gospodarstva i održivog razvoja (PT1) | 50.000.000,00 kn | Provedba, LO-RA sudjeluje |
| **UKUPNO:** | | | | 66.005.014,49 kn | |

1. **Pružanje savjetodavne i tehničke pomoći u pripremi projekata za javne ustanove kojima je osnivač Grad Požega**

Javna ustanova Lokalna razvojna agencija Požega je u 2022. godini pružila tehničku pomoć javnim ustanovama kojima je osnivač Grad Požega o mogućnostima financiranja iz EU fondova i drugih izvora financiranja. Djelatnici Agencije su pratili aktualne natječaje te informirali čelnike ustanova o otvorenim natječajima i javnim pozivima. Pružene su savjetodavne usluge pojedinačno za 8 javnih ustanova:

* Gradski Muzej Požega, vezano uz prijavu projekata „Muzejska knjižnica Gradskog muzeja Požega“ „Suradnja Gradskog muzeja Požega i Matice hrvatska Čitluk“ te „Klub čitatelja vlastite prošlosti“
* Komunalac d.o.o. vezano uz prijavu projekta „Nabava komunalne opreme“,
* Gradska knjižnica Požega, vezano uz provedbu projekta „Čitam“ te pripremu projekata „Stacionar u Velikoj je moja knjižnica - čitam i preporučujem“,
* Ostvarili smo suradnju sa Osnovnim školama u Požegi oko prijave projekta „Školska shema“ te prijave i provedbe projekata; „Petica za dvoje – VI faza“ i Naša školska užina – faza IV“. Ostvarena je suradnja i sa Dječji vrtić Požega oko prijave projekata „Mala škola olimpijade“, „Izgradnja i opremanje dječjeg vrtića "Pod gradom" Požega“, „Izgradnja dječjeg vrtića u Mihaljevcima“ te „Zazzzuji za vrtić“.
* Turistička zajednica Grada Požege, vezano za pomoć u pripremi i prijavi projekta „Manifestacija Fišijada 2022.“ te „Festival kulena&vina“.

Tablica 3. Priprema projekata u 2022. godini za javne ustanove kojima je osnivač Grad Požega

|  |  |  |  |  |  |
| --- | --- | --- | --- | --- | --- |
| **PRIJAVI-TELJ:** | **NAZIV PROJEKTA:** | **POZIV:** | **NADLEŽNO TIJELO:** | **VRIJE-DNOST PROJEKTA:** | **STATUS PROJEKTA:** |
| Gradska knjižnica Požega | Stacionar u Velikoj je moja knjižnica – čitam i preporučujem | Natječaj za dodjelu donacija „Svjetlo na zajedničkom putu“ | HEP d.d. | 29.650,00 kn | nije odobren za financiranje |
| Turistička zajednica Grada Požege | Manifestacija Fišijada 2022. | Natječaj za dodjelu donacija „Svjetlo na zajedničkom putu“ | HEP d.d. | 72.000,00 kn | nije odobren za financiranje |
| Gradski muzej Požega | Klub čitatelja vlastite prošlosti | Natječaj za dodjelu donacija „Svjetlo na zajedničkom putu“ | HEP d.d. | 17.645,25 kn | nije odobren za financiranje |
| Dječji vrtić Požega | ZaZZZuji za vrtić | Natječaj – Zeleni pojas 2022 | Ina d.d. | 36.000,00 kn | nije odobren za financiranje |
| Dječji vrtić Požega | ZaZZZujimo jedni za druge | Zajedno – Za zelene ideje | DM | 18.047,00 kn | odobren |
| LO-RA Požega | Prekogranična suradnja Požega-Senta-Novi Sad | Program poticanja prekogranične suradnje između RH i Republike Srbije | Ministarstvo regionalnoga razvoja i fondova EU | 83.041,92 kn | nije odobren za financiranje |
| Gradski muzej Požega | Suradnja Gradskog muzeja Požega i Matice hrvatske Čitluk | Program poticanja prekogranične suradnje između RH i BiH | Ministarstvo regionalnoga razvoja i fondova EU | 944.745,44 kn | nije odobren za financiranje |
| Turistička zajednica Grada Požege | Festival kulena&vina | Javni natječaj za dodjelu sredstava za projekte lok. Turističkih zajednica za turistički nedovoljno raz. području i kont. u 2022. s područja pož.-slav. Županije iz Fonda za turistički nedovoljno razvijena područja i kontinent | Turistička zajednica Požeško slavonske županije | 130.000,00 kn | odobreno 75.600,00 kn |
| Gradski muzej Požega | Muzejska knjižnica Gradskog muzeja Požega | Program ulaganja u zajednicu | Ministarstvo regionalnoga razvoja i fondova EU | 403.875,00 kn | nije odobren za financiranje |
| Gradsko kazalište Požega | Ulaganje u zgradu Gradskog kazališta Požega | Program ulaganja u zajednicu | Ministarstvo regionalnoga razvoja i fondova EU | 61.924,00 kn | odobreno 50.000,00 kn |
| Dječji vrtić Požega | Mala škola olimpijade | RTL pomaže djeci | RTL | 263.164,75 kn | nije odobren za financiranje |
| **UKUPNO:** | | | | 2.060.093,36 kn | |

1. **Pružanje savjetodavne i tehničke pomoći u pripremi projekata gospodarskih subjekata s područja Grada Požege**

Agencija je u 2022. godini pružila savjetodavnu pomoć vezano za mogućnosti prijave na različite natječaje i programe. Konkretno za programe ulaganja u frizerske usluge, mogućnosti adaptacije poslovnih prostora, ulagana u razvoj poslovanja i slično, i to: Frizerskom salonu Estetic, Obrt IM suha gradnja, te Craft Spirits d.o.o. Također, pružene su savjetodavne usluge za još deset (10) gospodarskih subjekata telefonskim putem ili osobnim dolaskom u zgradu Poduzetničkog inkubatora.

1. **Pružanje savjetodavne i tehničke pomoći u pripremi projekata organizacija civilnog društva s područja Grada Požege**

Agencija je u 2022. godini pružila tehničku pomoć pri pripremi natječaj za deset (10) organizacija civilnog društva te je prijavljeno ukupno trinaest (13) projekata. Ukupan iznos prijavljenih projekata iznosi 1.905.002,41 kuna.

Tablica 4. Pružanje savjetodavne i tehničke pomoći u pripremi projekata organizacija civilnog društva s područja Grada Požege

|  |  |  |  |  |  |
| --- | --- | --- | --- | --- | --- |
| **PRIJAVI-TELJ:** | **NAZIV PROJEKTA:** | **POZIV:** | **NADLEŽNO TIJELO:** | **VRIJEDNOST PROJEKTA:** | **STATUS PROJEKTA:** |
| Požeški športski savez | Obuka neplivača „Hrvatska pliva“ i obuka neplivača djece s poteškoćama u razvoju (Halliwick koncept) | Poticanje programa obuke neplivača „Hrvatska pliva“ | Ministarstvo turizma i sporta | 212.500,00 kn | odobreno 95.714,02 km |
| Ronilački klub Požega | Zaronimo do zdravlja | Poziv za sufinanciranje sportskih programa poticanja lokalnog sporta i sportskih natjecanja u 2022. godini | Ministarstvo turizma i sporta | 119.920,00 kn | nije odobren za financiranje |
| HPD Gojzerica | Prvi planinarski koraci | Poziv za sufinanciranje sportskih programa poticanja lokalnog sporta i sportskih natjecanja u 2022. godini | Ministarstvo turizma i sporta | 22.500,00 kn | nije odobren za financiranje |
| NK Slavonija | Nogomet bez granica, ali jedino što u nogometu smiješ udariti je - lopta | Poziv za sufinanciranje sportskih programa poticanja lokalnog sporta i sportskih natjecanja u 2022. godini | Ministarstvo turizma i sporta | 66.651,98 kn | nije odobren za financiranje |
| Stolnoteniski klub Požega | Međunarodno otvoreno natjecanje djece Požega 2022. | Poziv za sufinanciranje sportskih programa poticanja lokalnog sporta i sportskih natjecanja u 2022. godini | Ministarstvo turizma i sporta | 167.500,00 kn | nije odobren za financiranje |
| Športsko ribolovno društvo Požega | Škola ribolova Požega | Poziv za sufinanciranje sportskih programa poticanja lokalnog sporta i sportskih natjecanja u 2022. godini | Ministarstvo turizma i sporta | 80.000,00 kn | nije odobren za financiranje |
| Udruga Mali princ | Ples Malog princa | Natječaj za dodjelu donacija „Svjetlo na zajedničkom putu“ | HEP d.d. | 15.900,00 kn | nije odobren za financiranje |
| Udruga Mali princ | Zapleši s Malim princem | Poziv za predlaganje programa koji omogućuju pristup i dostupnost kulturnih sadržaja za osobe s invaliditetom i djecu i mlade s teškoćama u razvoju u RH u 2022. | Ministarstvo kulture i medija | 33.770,00 kn | odobreno 20.000,00 kn |
| Društvo MS PSŽ | ZAŽELI – Možemo Sve | Zaželi – program zapošljavanja žena – faza III | Hrvatski zavod za zapošljavanje | 967.160,00 kn | prijavljen |
| Udruga Mali princ | Opremanje dječjih igrališta za djecu s poteškoćama | RTL pomaže djeci | RTL | 97.312,50 kn | nije odobren za financiranje |
| Udruga Požeške mažoretkinje | Kup Grada Požege | Javni poziv za predlaganje javnih potreba u kulturi RH u 2023. - Program dramske i plesne umjetnosti, Plesni amaterizam | Ministarstvo kulture i medija | 61.119,18 kn | nije odobren za financiranje |
| Udruga Požeške mažoretkinje | Putujmo najljepšim hrvatskim pjesmama u božićnu noć | Javni poziv za predlaganje javnih potreba u kulturi RH u 2023. - Program glazbene i glazbeno scenske umjetnosti | Ministarstvo kulture i medija | 32.381,25 kn | nije odobren za financiranje |
| Folklorni ansambl Požega | Čuvajmo tradiciju | Javni poziv za predlaganje javnih potreba u kulturi RH u 2023. - Programi zaštite i očuvanja nematerijalnih kulturnih dobara za 2023. godinu | Ministarstvo kulture i medija | 28.287,50 kn | prijavljeno |
| **UKUPNO:** | | | | 1.905.002,41 kn | |

Djelatnici Lokalne razvojne agencije Požega kontinuirano su pružali savjetodavne usluge oko mogućnosti financiranja i prijave ne natječaje, te savjetovanja u provedbi projekata organizacija civilnog društva putem telefona ili osobnim dolaskom.

1. **Upravljanje Poduzetničkim inkubatorom Požega**

Lokalna razvojna agencija Požega, sukladno Statutu, zadužena je za upravljanje Poduzetničkim inkubatorom Požega. U 2022. godini su evidentirane određene promjene u najmu uredskim prostora te proizvodnih hala. Temeljem Natječaja za odabir korisnika Poduzetničkog inkubatora Požega, Upravno vijeće je na svojoj 25. sjednici, održanoj 16. prosinca 2021. godine, donijelo Odluku o odabiru korisnika Poduzetničkoj inkubatora Požega, za korisnika/zakupnika uredskog prostora za Vladimira Petošića, Kneza Trpimira 46, 34000 Požega. Javna ustanova Lokalna razvojna agencija je sa fizičkom osobom zaključila Ugovor o obvezi registracije poduzetnika i početka obavljanja djelatnosti u Poduzetničkom inkubatoru Požega. Temeljem izvršene registracije poduzetnika 07. ožujka 2022. godine, Ugovor o zakupu poslovnog prostora na određeno vrijeme za uredski prostor je zaključen 11. ožujka 2022. godine sa poslovnim subjektom Iznad horizonta d.o.o.

Upravno vijeće je na svojoj 26. sjednici, održanoj 29. prosinca 2021. godine, donijelo Odluku o ulasku korisnika u Poduzetnički inkubator Požega, na temelju iskazanog interesa od strane Hrvatske agencije za malo gospodarstvo, inovacije i investicije (HAMAG BICRO). Temeljem navedene Odluke, Javna ustanova Lokalna razvojna agencija Požega je zaključila Ugovor o zakupu poslovnog prostora na određeno vrijeme za uredski prostor, 07. siječnja 2022. godine sa HAMAG BICRO-m.

Temeljem Zahtjeva za raskidom ugovora Zakupnika – Autoservis Joka j.d.o.o., od 22. studenog 2022. godine, Upravo vijeće je 08. prosinca 2022. godine donijelo Odluku o sporazumnom raskidu Ugovora o zakupu poslovnog prostora br. 13/19., broj: 09/2022.-4. Sporazumni raskid ugovora potpisan je 12. prosinca s sporazumno dogovorenim otkaznim rokom do 15. siječnja 2023. godine. Temeljem Zahtjeva za raskidom ugovora Zakupnika – Pavić d.o.o., od 05. prosinca 2022. godine, Upravno vijeće je 08. prosinca 2022. godine donijelo Odluku o sporazumnom raskidu Ugovora o zakupu poslovnog prostora br. 14/19., broj: 09/2022.-5. S zakupnikom je 12. prosinca 2022. potpisan Sporazum o raskidu ugovora s sporazumno dogovorenim otkaznim rokom do 31. siječnja 2023. godine. S obzirom na prethodno navedeno, na 34. sjednici Upravnog vijeća Lokalne razvojne agencija Požega 20. prosinca 2022. godine Upravno vijeće raspisalo je natječaj za odabir korisnika Poduzetničkog inkubatora Požega za Halu 1 i Halu 2 koji je objavljen na službenoj internetskoj stranici Grada Požege (www.pozega.hr), Javne ustanove Lokalna razvojna agencija Požega (www.lo-ra.hr), na oglasnoj ploči Javne ustanove Lokalna razvojna agencija Požega i u Kronici požeško - slavonskoj.

Tablica broj 5. prikazuje stanare Poduzetničkog inkubatora Požega na dan 31.prosinca 2022. godine.

Tablica 5. Stanari Poduzetničkog inkubatora Požega na dan 31. prosinca 2022. godine

|  |  |  |  |
| --- | --- | --- | --- |
| **REDNI**  **BROJ:** | **STANAR:** | | **DJELATNOST:** |
| 1. | DIMETRIC d.o.o. | | Pružanje geodetskih usluga, izrada geodetskih elaborata, podloga, snimaka i sl. |
| 2. | LOOD, Obrt za inf. usluge | | Informatičke usluge i računalno programiranje |
| 3. | PNP Elektronika j.d.o.o. | | Usluge programiranja, proizvodnje elektroničkih proizvoda i projektiranje |
| 4. | INVICTUM j.d.o.o. | | Usluge računalnog programiranja, izrada web stranica, izrada aplikacija prema specifikaciji |
| 5. | AUTOSERVIS GAVRAN j.d.o.o. | | Usluge popravka, servisiranja i nadogradnje motornih vozila |
| 6. | 2M instalacije d.o.o. | | Instalacijski radovi, uvođenje instalacijskog grijanja i vodovoda, servis plinskih bojlera i sl. |
| 7. | INGINSPEKT uslužni obrt | | Tehnička ispitivanja, zaštita od požara, zaštita na radu |
| 8. | AUTOSERVIS JOKA j.d.o.o. | | Usluge popravka i održavanja motornih vozila |
| 9. | PAVIĆ d.o.o. za usluge | | Proizvodnja kartonskih kutija i ambalaže |
| 10. | Ured ovlaštenog inženjera elektrotehnike Antonio Ferhatović | Usluge obavljanja poslova projektiranja i/ili stručnog nadzora građenja | |
| 11. | Knjigovodstveni servis LB | Računovodstveni i knjigovodstveni poslovi | |
| 12. | M- SIM d.o.o. | Proizvodnja namještaja, građevne stolarije | |
| 13. | Iznad horizonta d.o.o. | Proizvodnja ostalih proizvoda od drva, proizvoda od pluta, slame i pletarskih materijala | |
| 14. | HAMAG BICRO | Poticanje osnivanja i razvoja subjekata malog gospodarstva i obrta | |

Osim korisnika (stanara) Poduzetničkog inkubatora, Agencija ima potpisan 21 Ugovor o pružanju virtualnih usluga Poduzetničkog inkubatora Požega.

Plan i program rada Poduzetničkog inkubatora Požega definiran je posebnim dokumentom - Pravilnikom o radu poduzetničkog inkubatora, definiranju načina pružanja inkubacijskih usluga te utvrđivanju kriterija i procedura za odabir korisnika i njegovih izmjena.

Na dan 31. prosinca 2022. godine popunjeno je 100% kapaciteta Poduzetničkog inkubatora: ukupno deset (10) uredskih prostora i četiri (4) hale. Osim poduzetnika, kojima je temeljem ugovora iznajmljen poslovni prostor na određeno vrijeme, u Inkubatoru su smješteni i djelatnici Agencije, kao i djelatnici Odsjeka za gospodarstvo, poduzetništvo i europske integracije Upravnog odjela za komunalne djelatnosti i gospodarenje Grada Požege.

Struktura ukupno zaposlenih stanara (20 zaposlenih u Poduzetničkom inkubatoru Požega), kao i podjela s obzirom na spol (18 zaposlenih muškaraca i 2 žene) i obrazovanje (8 zaposlenih sa srednjom stručnom spremom, 2 sa višom stručnom spremom i 10 sa visokom stručnom spremom) je prikazana u sljedećoj tablici i na pripadajućim grafikonima. Također je u istoj tablici naveden i pregled broja zaposlenika Agencije i Odsjeka za gospodarstvo, poduzetništvo i europske integracije Upravnog odjela za komunalne djelatnosti i gospodarenje Grada Požege.

Tablica 6. Broj zaposlenika kod Korisnika i zakupljen prostor Poduzetničkog inkubatora

|  |  |  |  |
| --- | --- | --- | --- |
| **REDNI BROJ:** | **KORISNIK INKUBATORA:** | **ZAKUPLJENI PROSTOR:** | **BROJ ZAPOSLENIH:** |
| 1. | Ured ovlaštenog inženjera elektrotehnike Antonio Ferhatović | Ured 1 | 1 |
| 2. | INGINSPEKT, uslužni obrt | Ured 2 | 2 |
| 3. | 2M Instalacije d.o.o. | Ured 3 | 3 |
| 4. | INVICTUM j.d.o.o. | Ured 4 | 1 |
| 5. | PNP elektronika j.d.o.o. | Ured 5 | 1 |
| 6. | DIMETRIC d.o.o. | Ured 6 | 2 |
| 7. | IZNAD HORIZONTA d.o.o. | Ured 7 | 1 |
| 8. | LOOD | Ured 8 | 1 |
| 9. | LB knjigovodstveni servis | Ured 9 | 1 |
| 10. | HAMAG BICRO | Ured 12 | 1 |
| 10. | PAVIĆ d.o.o. za usluge | Hala 1 | 1 |
| 11. | AUTOSERVIS JOKA j.d.o.o. | Hala 2 | 1 |
| 12. | M-SIM d.o.o. | Hala 3 | 2 |
| 13. | AUTOSERVIS GAVRAN j.d.o.o. | Hala 4 | 2 |
| 14. | Javna ustanova Lokalna razvojna agencija Požega | Uredi 10,13 | 5 |
| 15. | Grad Požega – Upravni odjel za komunalne djelatnosti i gospodarenje – Odsjek za gospodarstvo, poduzetništvo i europske integracije | Uredi 11 i 13 | 4 |
| **UKUPNO:** |  |  | **29** |

Grafikon 1. Zaposlenici korisnika Poduzetničkog inkubatora s obzirom na spol

Grafikon 2. Zaposlenici korisnika Poduzetničkog inkubatora s obzirom na obrazovanje

Sukladno Pravilniku o radu poduzetničkog inkubatora, definiranju načina pružanja inkubacijskih usluga te utvrđivanju kriterija i procedura za odabir korisnika i njegovim izmjenama, Agencija vodi evidenciju o edukacijskoj i konferencijskoj dvorani, koje su dostupne kako korisnicima inkubacijskih usluga, tako i svim zainteresiranim pravnim i fizičkim osobama, uz naplatu sukladno važećem cjeniku. U nastavku je dan pregled korištenja Konferencijske dvorane Poduzetničkog inkubatora u Požegi u 2022. godini.

Tablica 7. Korištenje konferencijske dvorane u 2022. godini

|  |  |  |  |  |  |
| --- | --- | --- | --- | --- | --- |
| **REDNI BROJ:** | **MJESEC:** | **DANI KORIŠTENJA:** | **SATI KORIŠTENJA:** | **BROJ SUDIONIKA:** | **KORISNICI:** |
| 1. | Siječanj | 3 dana | 5 sati | 33 | -Grad Požega, sastanak u okviru projekta „Požeške bolte“  -Ronilački klub Požega, priprema obrazaca za prijavu projekta |
| 2. | Veljača | 9 dana | 16 sata | 97 | -HAMAG BICRO prezentacija i otvorenje ureda  -Grad Požega, sastanci u okviru projekta „Požeške bolte“  -Ronilački klub Požega, sastanak oko pripreme i prijave projekta  -Inginspekt, sastanak  -Big Band Požega, koordinacijski sastanak u okviru projekta „Novim znanjima do uspješnosti“ |
| 3. | Ožujak | 5 dana | 10 sati | 85 | -Grad Požega, sastank u okviru projekta „Požeške bolte“  - Udruga MI, početna konferencija projekta „MI za zajednicu“  -Grad Požega i LO-RA, 1. sjednica partnerskog vijeća za urbano područje |
| 4. | Travanj | 4 dana | 16 sati | 87 | -Grad Požega, sastanci u okviru projekta „Požeške bolte“  -Udruga MI i Mali princ, radionice u sklopu projekta „MI za zajednicu“  -Regionalni koordinator Panora, radionica u okviru projekta „Trenkov dvorac dokumentacija“ |
| 5. | Svibanj | 7 dana | 23 sata | 100 | -Udruga MI, edukacije u okviru projekta „MI za zajednicu“  -Regionalni koordinator Panora, radionice za razvoj i pisanje projekata te informiranje o javnim pozivima i razvoj projektnih ideja  -Grad Požega, sastanak u okviru projekta „Požeške bolte“ |
| 6. | Lipanj | 15 dana | 61 sat | 166 | -Regionalni koordinator Panora, radionice o provedbi projekata  -Educateam, edukacije iz područja javne nabave  -Udruga Mali princ, radionice u sklopu projekta „MI za zajednicu“  -Grad Požega i LO-RA, sastanci, partnersko vijeće, SRUP  -Grad Požega, sastanak u okviru projekta „Požeške bolte“ |
| 7. | srpanj | 2 dana | 10 sati | 48 | - Radne skupine Partnerskog vijeća  - Sastanak razvojnih agencija |
| 8. | kolovoz | 4 dana | 15 sati | 113 | -Radionice u okviru projekta „MI za zajednicu“  -testiranje za posao pomoćnika u nastavi  -sjednica Upravnog vijeća  - Sastanak upravljačke skupine za vrednovanje SRUP-a |
| 9. | rujan | 5 dana | 7 sati | 49 | -radionica Hamag bicra  -edukacija Osposobljavanje zaštite na radu  - Sastanak u okviru projekta "Petica za dvoje - VI. faza"  - Sastanak u okviru "Petica za dvoje - VI. faza"  - Sastanak u okviru projekta "Čitam." |
| 10. | listopad | 2 dana | 6 sati | 50 | -radionice u okviru projekta „MI za zajednicu“ |
| 11. | studeni | 2 dana | 14 sati | 40 | -Edukacije za pripremu i provedbu projekta organizirana od strane Panore |
| 12. | prosinac | 3 dana | 8 sati | 42 | -Sastanak Upravnog vijeća  -sastanak i domjenak Udruge Multipla  -radionica u okviru projekta „MI za zajednicu“ |
| **UKUPNO:** | | **59 dana** | **191 sat** | **976 sudionika** |  |

1. **Edukacije**

U svrhu ostvarivanja što boljih rezultata u radu Agencije neophodno je povećanje kompetencija djelatnika Agencije, stoga su u 2022. godini djelatnici Agencije sudjelovali na sveukupno 18 edukacija/radionica/predavanja, što pokazuje slijedeća tablica.

Tablica 8. Sudjelovanje zaposlenika Lokalne razvojne agencije Požega na edukacijama i radionicama

|  |  |  |
| --- | --- | --- |
| **REDNI BROJ:** | **DJELATNICI:** | **EDUKACIJA:** |
| 1. | Dalibor Vranić i Ida Dumančić | Savjetovanje članica Mreže BOND na temu: „Pravila o državnim potporama: propisi i primjena u praksi“, Slavonski Brod |
| 2. | Mirjana Gunčević | Sudjelovanje na radionicama u okviru razvoja usluge „Savjetovanje poduzetnika u rastu i razvoju“, u okviru mreže BOND, u Zagrebu, kroz slijedeće module:  • MODUL 4 Organizacija rada nabave i logistike na primjeru proizvodnog poduzeća,  • MODUL 5 Organizacija rada proizvodnje, planiranje i mjerenje rezultata,  • MODUL 6 Organizacija rada prodaje, planiranje i mjerenje rezultata |
| 3. | Mirjana Gunčević | Sudjelovanje na Info-radionici u okviru FEAD Poziva “Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći – faza IV˝ (online) |
| 4. | Ida Dumančić | Sudjelovanje na Redovnoj skupštini Udruge Mreža BOND, (online) |
| 5. | Mirjana Gunčević | Sudjelovanje na radionicama u okviru razvoja usluge „Savjetovanje poduzetnika u rastu i razvoju“, u okviru mreže BOND, u Šibeniku, kroz slijedeće module:  • MODUL 10 Strateško poslovno planiranje i analiza financijskih rezultata  • MODUL 11 Unaprjeđenje poslovnih procesa |
| 6. | Dalibor Vranić | Sudjelovanje na radionicama u okviru razvoja usluge „Savjetovanje poduzetnika u rastu i razvoju“, u okviru mreže BOND, u Opatiji, kroz slijedeće module:  • MODUL 1 Pravni oblici poduzetništva i zakonodavni okvir  • MODUL 2 Izrada poslovnih planova i budžeta  • MODUL 3 Napredno financijsko izvještavanje |
| 7. | Dario Colle | Sudjelovanje na radionicama u okviru razvoja usluge „Savjetovanje poduzetnika u rastu i razvoju“, u okviru mreže BOND, u Petrčanima, kroz slijedeće module:  • MODUL 7 Upravljanje rastućom tvrtkom  • MODUL 8 Organizacija poslovanja tvrtke  • MODUL 9 Strateško upravljanje prodajom |
| 8. | Maja Petrović | Sudjelovanje na radionicama:   1. Informiranje o javnim pozivima i razvoj projektnih ideja 2. Razvoj i pisanje projekata 3. Provedba projekata   koje su dio ciklusa radionica Informiranje o pripremi i provedbi projekata za EU fondove |
| 9. | Maja Petrović | Sudjelovanje na Info radionici u okviru Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju osnovnoškolskim i srednjoškolskim ustanovama – faza V“ (online) |
| 10. | Maja Petrović | Sudjelovanje na radionici u sklopu Info dani o natječajima za dodjelu financijskih sredstava projektima i programima organizacija civilnog društva iz javnih izvora u 2022. godini (online) |
| 11. | Dalibor Vranić | Sudjelovanje na radionici u okviru „Poziva za dodjelu bespovratnih sredstava izgradnja dogradnja, rekonstrukcija i opremanje predškolskih ustanova“ (online) |
| 12. | Ida Dumančić | Sudjelovanje na konferenciji „ITU gradovi u novom programskom razdoblju“ u organizaciji Ministarstva regionalnog razvoja i fondova Europske unije u Zagrebu |
| 13. | Dalibor Vranić | Sudjelovanje na radionici u okviru usluge Prijenos poslovanja poduzeća: “Podrška poduzetnicima u procesu prijenosa poslovanja”, (online) BOND |
| 14. | Ida Dumančić | Sudjelovanje na Interim konferenciji projekta „Razvoj mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO) – BOND 2“ u Vodicama |
| 15. | Ida Dumančić | Sudjelovanje na Redovnoj skupštini Udruge Mreža BOND, Vodice |
| 16. | Dalibor Vranić | Sudjelovanje na radionici u okviru usluge Savjetovanje poduzetnika u rastu i razvoju mreže BOND - Train-the-Trainers radionica za savjetnike, prijenos poslovanja poduzeća, u Osijeku |
| 17. | Ida Dumančić | Sudjelovanje na Online radionica za predstavnike jedinica lokalne i područne ili regionalne samouprave o programima FZOEU u 2022.godini |
| 19. | Ida Dumančić | Edukacija za obveznike u pitanjima sukoba interesa u Požeško-slavonskoj županiji, Požega |
| 20. | Ida Dumančić | Konferencija „Pametna sela – europski koncept razvoja ruralnih područja“, Požega |
| 21. | Mirjana Gunčević | Provedbena radionica u sklopu projekta „Čitam“, Zagreb |
| 22. | Mirjana Gunčević | Sudjelovanje na Nacionalnoj biciklističkoj konferenciji u organizaciji Ministarstva mora, prometa i infrastrukture, Varaždin |
| 23. | Ida Dumančić | Sudjelovanje na konferenciji „EU fondovi 2021.-2027.- Nove prilike“, u organizaciji Ministarstva regionalnog razvoja i fondova Europske unije, Osijek |
| 24. | Dario Colle | Sudjelovanje na seminaru "Aktivacija državne imovine za razvojne projekte JLP(R)S, Osijek |
| 25. | Dalibor Vranić | Sudjelovanje na partnerskom sastanku u sklopu projekta „Otkrivanje ruralne baštine“, Norveška |
| 26. | Dalibor Vranić | Sudjelovanje na Radionici u okviru usluge savjetovanje poduzetnika u rastu i razvoju mreže BOND, Osijek |
| 27. | Mirjana Gunčević | Sudjelovanje na 4. godišnjem savjetovanje službenika za informiranje, Osijek |
| 28. | Ida Dumančić, Dario Colle | Sudjelovanje na predstavljanju 1. poziva na dostavu projektnog prijedloga Programa transnacionalne suradnje dunavske regije 2021.-2027., Slav. Brod |
| 29. | Maja Petrović, Mirjana Gunčević | Radionica mentorske mreže, u okviru BOND-a, Požega |
| 29. | Maja Petrović | sudjelovanje u panel raspravi o financiranju sportske infrastrukture, Zagreb |
| 30. | Ida Dumančić, Dalibor Vranić | Sudjelovanje na Edukaciji Novi zeleni zahtjevi Nacionalnog plana oporavka i otpornosti, Zagreb |
| 31. | Ida Dumančić | Sudjelovanje na Konferenciji Dani regionalnog razvoja i EU fondova“, Opatija |

Osim navedenog, djelatnici su sudjelovali u različitim događanjima organiziranim od strane partnera, suradnika i drugih lokalnih dionika kao što su početne i završne konferencije projekata, skupštine organizacija civilnog društva, otvaranje ispostave HAMAG BICRO-a, te druga organizirana događanja.

1. **Informiranje i savjetovanje javnog, civilnog i gospodarskog sektora**

Agencija je u prvoj polovici 2022. godini provodila aktivnosti informiranja potencijalnih korisnika o EU i nacionalnim sredstvima. Aktivnosti su se provodile na zahtjev zainteresiranih pojedinaca u prostorima Poduzetničkog inkubatora Požega.

Agencija je surađivala s relevantnim ministarstvima, agencijama, organizacijama i institucijama. S Hrvatskim zavodom za zapošljavanje potpisan je Partnerski sporazum o suradnji radi provedbe aktivnosti informiranja o kretanjima na tržištu rada i uslugama HZZ-a te suradnja oko aktualnih problema, pitanja i interesa na tržištu rada kroz Centar za informiranje i savjetovanje o karijeri (CISOK) kao zasebnu jedinicu HZZ-a. Također je Agencija postala članicom Udruge Mreža BOND u organizacije Hrvatske agencija za malo gospodarstvo, inovacije i investicije.

1. **Promidžba i vidljivost**

U svrhu promoviranja svoga rada i djelovanja Agencija je prošle godine izradila promotivne materijale sa svojim obilježjima, koji će se tijekom ove godine podijeliti suradnicima, gospodarskim subjektima i zainteresiranim građanima, s ciljem povećanja prepoznatljivosti rada i djelovanja Agencije.

1. **Izvještavanje**

Lokalna razvojna agencija Požega je dužna, svom Upravnom vijeću i osnivaču, najmanje jednom godišnje dostaviti izvješće o realizaciji Plana rada za navedenu godinu. Ovo godišnje izvješće daje se u svrhu informiranja Upravnog vijeća i Osnivača o poduzetnim aktivnostima Agencije u razdoblju od 01.siječnja do 31. prosinca 2022. godine.

U Požegi, 31. siječnja 2023. godine

Ravnateljica:

Ida Dumančić, univ.spec.oec.